title: Директива 2010/18/ЕС на Съвета от 8 март 2010 година за прилагане на ревизираното рамково споразумение за родителския отпуск, сключено между Конфедерацията на европейския бизнес (BUSINESSEUROPE), Европейската асоциация на занаятите и малките и средните предприятия (UEAPME), Европейския център на предприятията с държавно участие и на предприятията от общ икономически интерес (CEEP) и Европейската конфедерация на профсъюзите (ETUC), и за отмяна на Директива 96/34/ЕО (Текст от значение за ЕИП)

text:
               18.3.2010

               BG

               Официален вестник на Европейския съюз

               L 68/13

         ДИРЕКТИВА 2010/18/ЕС НА СЪВЕТА
   от 8 март 2010 година
   за прилагане на ревизираното рамково споразумение за родителския отпуск, сключено между Конфедерацията на европейския бизнес (BUSINESSEUROPE), Европейската асоциация на занаятите и малките и средните предприятия (UEAPME), Европейския център на предприятията с държавно участие и на предприятията от общ икономически интерес (CEEP) и Европейската конфедерация на профсъюзите (ETUC), и за отмяна на Директива 96/34/ЕО
   (текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 155, параграф 2 от него,
   като взе предвид предложението на Европейската комисия,
   като има предвид, че:

               (1)

               Член 153 от Договора за функционирането на Европейския съюз („ДФЕС“) позволява на Съюза да подкрепя и допълва дейностите на държавите-членки, inter alia в областта на равенството между мъжете и жените по отношение на възможностите на пазара на труда и третирането при работа.

               (2)

               Социалният диалог на равнището на Съюза може, в съответствие с член 155, параграф 1 от ДФЕС, да доведе до договорни отношения, включително споразумения, стига мениджмънтът и работниците („социалните партньори“) да желаят това. Социалните партньори могат, в съответствие с член 155, параграф 2 от ДФЕС, съвместно да поискат споразуменията, сключени от тях на равнището на Съюза по въпроси, попадащи в обхвата на член 153 от ДФЕС, да бъдат приложени с решение на Съвета по предложение на Комисията.

               (3)

               На 14 декември 1995 г. бе сключено рамково споразумение за родителския отпуск между европейските междуотраслови организации на социалните партньори (ETUC, UNICE и CEEP), на което бе придадена правна сила с Директива 96/34/ЕО на Съвета от 3 юни 1996 г. относно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (ЕКП) (1). С Директива 97/75/ЕО на Съвета (2) посочената директива бе изменена и приложението ѝ бе разширено за Обединеното кралство Великобритания и Северна Ирландия. Директива 96/34/ЕО допринесе значително за подобряване на възможностите, предоставени на работещите родители в държавите-членки за по-успешно съвместяване на професионалните и семейните им задължения чрез нормативната уредба на отпуските.

               (4)

               В съответствие с член 138, параграфи 2 и 3 от Договора за създаване на Европейската общност („Договора за ЕО“) (3) през 2006 и 2007 г. Комисията проведе консултации с европейските социални партньори относно начините за по-нататъшно подобряване на съвместяването на професионалния с личния и семейния живот, и по-специално относно съществуващото общностно законодателство в областта на закрилата на майчинството и на родителския отпуск, както и относно възможността да се въведат нови видове отпуск по семейни причини, като отпуск по бащинство, отпуск при осиновяване и отпуск за полагане на грижи за членове на семейството.

               (5)

               Трите европейски общопрофилни междуотраслови организации на социалните партньори (ETUC, CEEP и BUSINESSEUROPE, чието старо наименование е UNICE) и Европейската междуотраслова организация на социалните партньори, представляваща определена категория предприятия (UEAPME), информираха Комисията на 11 септември 2008 г. за желанието си да встъпят в преговори в съответствие с член 138, параграф 4 и член 139 от Договора за ЕО (4), с цел преработване на рамковото споразумение за родителския отпуск, сключено през 1995 г.

               (6)

               На 18 юни 2009 г. тези организации подписаха ревизираното рамково споразумение за родителския отпуск („ревизираното рамково споразумание“) и отправиха съвместно искане до Комисията да представи предложение за решение на Съвета за прилагане на посоченото ревизирано рамково споразумение.

               (7)

               В хода на преговорите европейските социални партньори преработиха изцяло рамковото споразумение за родителския отпуск от 1995 г. Поради това Директива 96/34/ЕО следва да бъде отменена и заменена с нова директива, а не само изменена.

               (8)

               Тъй като целите на директивата, а именно подобряване на съвместяването на професионалния, личния и семейния живот на работещите родители и на равенството между мъжете и жените по отношение на възможностите на пазара на труда и третирането при работа на територията на Съюза, не могат да бъдат постигнати в достатъчна степен от държавите-членки и следователно могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, посочен в член 5 от Договора за Европейския съюз. В съответствие с принципа на пропорционалност, посочен в същия член, настоящата директива не надхвърля необходимото за постигане на тези цели.

               (9)

               При изготвянето на предложението за директива Комисията взе предвид представителния статут на подписалите ревизираното рамково споразумение страни, техния мандат, законосъобразността на клаузите на ревизираното рамково споразумение и неговото съответствие с разпоредбите, свързани с малките и средните предприятия.

               (10)

               Комисията уведоми Европейския парламент и Европейския икономически и социален комитет за своето предложение.

               (11)

               В съответствие с общите принципи на правото на Съюза в социалната област клауза 1, параграф 1 от ревизираното рамково споразумение гласи, че това споразумение определя минимални изисквания.

               (12)

               Клауза 8, параграф 1 от ревизираното рамково споразумение гласи, че държавите-членки могат да прилагат или да въведат по-благоприятни разпоредби от предвидените в споразумението.

               (13)

               Клауза 8, параграф 2 от ревизираното рамково споразумение гласи, че прилагането на разпоредбите на споразумението не може да представлява валидно основание за понижаване на общото равнище на закрила на работниците в областта, уредена от споразумението.

               (14)

               Държавите-членки следва да предвидят ефективни, пропорционални и възпиращи санкции, които да се прилагат в случай на неспазване на задълженията, произтичащи от настоящата директива.

               (15)

               Държавите-членки могат да възложат изпълнението на настоящата директива на социалните партньори по тяхно съвместно искане, при условие че тези държави-членки предприемат всички необходими мерки, за да могат да гарантират във всеки момент резултатите, наложени от настоящата директива.

               (16)

               В съответствие с точка 34 от Междуинституционалното споразумение за по-добро законотворчество (5) държавите-членки се насърчават да изготвят за себе си и в интерес на Съюза таблици, които, доколкото е възможно, илюстрират съответствието между настоящата директива и мерките за транспониране, и да предоставят публичен достъп до тези таблици,

         ПРИЕ НАСТОЯЩАТА ДИРЕКТИВА:
   Член 1
   Настоящата директива привежда в действие ревизираното рамково споразумение за родителския отпуск, сключено на 18 юни 2009 г. между европейските междуотраслови организации на социалните партньори (BUSINESSEUROPE, UEAPME, CEEP и ETUC), чийто текст се съдържа в приложението.
   Член 2
   Държавите-членки определят какви санкции са приложими при нарушаване на националните разпоредби, постановени съгласно настоящата директива. Санкциите са ефективни, пропорционални и възпиращи.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, или гарантират, че социалните партньори са въвели необходимите мерки чрез споразумение, най-късно до 8 март 2012 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки могат да разполагат с допълнителен срок от не повече от една година, за да се съобразят с изискванията на настоящата директива, ако това е необходимо предвид особени затруднения или с оглед на изпълнението ѝ чрез колективен трудов договор. Те уведомяват Комисията за това най-късно до 8 март 2012 г., като посочват причините за необходимостта от допълнителен период.
   3.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 4
   Директива 96/34/ЕО се отменя, считано от 8 март 2012 г. Позоваванията на Директива 96/34/ЕО се считат за позовавания на настоящата директива.
   Член 5
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 6
   Адресати на настоящата директива са държавите-членки.

      Съставено в Брюксел на 8 март 2010 година.

            За Съвета

            Председател

         C. CORBACHO

      (1)  ОВ L 145, 19.6.1996 г., стр. 4.

      (2)  ОВ L 10, 16.1.1998 г., стp. 24.

      (3)  Преномериран: член 154, параграфи 2 и 3 от ДФЕС.

      (4)  Преномериран: член 154, параграф 4 и член 155 от ДФЕС.

      (5)  ОВ C 321, 31.12.2003 г., стр. 1.

      ПРИЛОЖЕНИЕ

         РАМКОВО СПОРАЗУМЕНИЕ ЗА РОДИТЕЛСКИЯ ОТПУСК (РЕВИЗИРАНО)

         18 юни 2009 година

      С настоящото рамково споразумение между европейските социални партньори BUSINESSEUROPE, UEAPME, CEEP и ETUC (и комитета за връзка Eurocadres/CEC) се преработва рамковото споразумение за родителския отпуск, сключено на 14 декември 1995 г., като се определят минимални изисквания за родителския отпуск като важно средство за съвместяване на професионалните и семейните задължения и за насърчаване на равните възможности и равното третиране на мъжете и жените.
      Европейските социални партньори се обръщат към Комисията с искане да представи настоящото рамково споразумение на Съвета с оглед приемане на решение на Съвета, по силата на което тези изисквания да станат задължителни в държавите-членки на Европейския съюз.
      I.   Общи съображения

                  1.

                  Като взеха предвид Договора за ЕО, и по-специално членове 138 и 139 от него (1).

                  2.

                  Като взеха предвид член 137, параграф 1, буква в) и член 141 от Договора за ЕО (2) и принципа на равното третиране (членове 2, 3 и 13 от Договора за ЕО (3), както и вторичното законодателство на негова основа, по-специално Директива 75/117/ЕИО на Съвета за сближаване на законодателствата на държавите-членки относно прилагането на принципа за равно заплащане на мъжете и жените (4); Директива 92/85/ЕИО на Съвета за въвеждане на мерки за насърчаване подобряването на безопасността и здравето по време на работа на бременни работнички и на работнички родилки или кърмачки (5); Директива 96/97/ЕО на Съвета за изменение на Директива 86/378/ЕИО относно прилагането на принципа на равно третиране на мъжете и жените в професионалните социалноосигурителни схеми (6) и Директива 2006/54/ЕО за прилагането на принципа на равните възможности и равното третиране на мъжете и жените в областта на заетостта и професиите (преработена) (7).

                  3.

                  Като взеха предвид Хартата на основните права на Европейския съюз от 7 декември 2000 г. и членове 23 и 33 от нея, свързани с равенството между мъжете и жените и съчетаването на професионалния с личния и семейния живот.

                  4.

                  Като взеха предвид Доклада на Комисията от 2003 г. относно прилагането на Директива 96/34/ЕО на Съвета от 3 юни 1996 г. относно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (ЕКП).

                  5.

                  Като взеха предвид целта на Лисабонската стратегия за растеж и работни места за увеличаване на общото ниво на заетост на 70 %, нивата на заетост на жените на 60 % и нивата на заетост на по-възрастните работници на 50 %; целите от Барселона относно осигуряването на детски заведения; както и приноса на политиките за подобряване на съвместяването на професионалния с личния и семейния живот при постигането на тези цели.

                  6.

                  Като взеха предвид Рамката за действие на европейските социални партньори по отношение на равенството между половете от 22 март 2005 г., в която подкрепата за равновесието между професионалния и личния живот се разглежда като приоритетна област за действие, като същевременно се признава, че за да продължи напредъкът в областта на съвместяването им, трябва да се въведе балансиран, цялостен и последователен набор от политики, включващ разпоредби относно отпуска, условията на труд и инфраструктурата за предоставяне на грижи.

                  7.

                  Като имат предвид, че мерките за по-успешно съвместяване на професионалния и личния живот са част от по-широка политическа програма, имаща за цел да задоволи потребностите на работодателите и работниците и да подобри адаптивността и пригодността за заетост като част от подхода на съчетаване на гъвкавост и сигурност.

                  8.

                  Като имат предвид, че семейната политика следва да допринесе за постигане на равенство между половете и да се разглежда в контекста на демографските промени, последиците от застаряването на населението, сближаването между поколенията, насърчаването на участието на жените в активния живот и споделянето на отговорностите, свързани с предоставяне на грижи, между жените и мъжете.

                  9.

                  Като имат предвид, че през 2006 и 2007 г. Комисията проведе консултации с европейските социални партньори в рамките на първи и втори кръг от консултации относно съвместяването на професионалния с личния и семейния живот и че наред с другото тя разгледа въпроса за осъвременяване на регулаторната рамка на общностно равнище и насърчи европейските социални партньори да подложат на оценка разпоредбите на своето рамково споразумение за родителския отпуск с оглед неговото преразглеждане.

                  10.

                  Като имат предвид, че рамковото споразумение между европейските социални партньори от 1995 г. относно родителския отпуск беше катализатор за положителни промени, осигури обща основа за постигане на равновесие между професионалния и личния живот в държавите-членки и изигра значима роля за подпомагане на работещите родители в Европа да постигнат по-добро съвместяване на професионалния и личния живот; но и че, по общата оценка на европейските социални партньори, определени елементи на споразумението се нуждаят от адаптиране или преработване, за да се постигнат по-успешно неговите цели.

                  11.

                  Като имат предвид, че определени аспекти се нуждаят от адаптиране при отчитане на растящото многообразие на работната сила и на развитието на обществото, включително увеличаващото се видово многообразие на семейните структури, и при едновременно спазване на националното законодателство и на колективните трудови договори и/или практика.

                  12.

                  Като имат предвид, че в множество държави-членки насърчаването на мъжете да поемат равен дял от семейните отговорности не е довело до достатъчни резултати; поради това следва да се предприемат по-ефективни мерки в полза на по-равномерно разпределение на семейните отговорности между мъжете и жените.

                  13.

                  Като имат предвид, че множество държави-членки вече разполагат с широк набор от мерки и практики в областта на отпуските, детските заведения и осигуряването на гъвкави условия на работа, съобразени с потребностите на работниците и работодателите и насочени към подпомагане на родителите при съвместяването на професионалния с личния и семейния им живот; и че тези мерки и практики следва да бъдат взети под внимание при прилагането на настоящото споразумение.

                  14.

                  Като имат предвид, че настоящото рамково споразумение е елемент от дейностите, предприемани от европейските социални партньори в подкрепа на съвместяването на професионалния и личния живот.

                  15.

                  Като имат предвид, че настоящото споразумение е рамково споразумение, което въвежда минимални изисквания и разпоредби относно родителския отпуск, който се различава от отпуска по майчинство, а също и относно отсъствието от работа поради форсмажорни обстоятелства, и оставя на държавите-членки и социалните партньори да определят условията за ползването на родителския отпуск, както и реда и условията за прилагането му, за да се вземе предвид положението във всяка държава-членка.

                  16.

                  Като имат предвид, че правото на родителски отпуск в настоящото споразумение е индивидуално право и по принцип е непрехвърляемо, и че на държавите-членки се разрешава да го направят прехвърляемо. Опитът показва, че когато родителският отпуск не подлежи на прехвърляне, това може да подейства като положителен стимул за ползването му от бащите, поради което европейските социални партньори се споразумяват част от него да стане непрехвърляема.

                  17.

                  Като имат предвид, че е важно да се вземат под внимание специфичните нужди на родителите на деца с увреждания или продължителни заболявания.

                  18.

                  Като имат предвид, че държавите-членки следва да предвидят обезщетенията в натура при здравни застраховки да продължат да се предоставят по време на минималния период на родителския отпуск.

                  19.

                  Като имат предвид, че държавите-членки следва също така, когато е необходимо съобразно националните условия и при отчитане на състоянието на бюджета, да предвидят запазването на съответните полагащи се обезщетения по линия на социалната сигурност по време на минималния период на родителския отпуск, както и да вземат предвид ролята на доходите сред останалите фактори за ползването на родителски отпуск при прилагането на настоящото споразумение.

                  20.

                  Като имат предвид, че опитът на държавите-членки показва, че нивото на доходите по време на родителския отпуск е фактор, който влияе върху решението на родителите да го ползват, и това важи особено за бащите.

                  21.

                  Като имат предвид, че достъпът до гъвкави схеми на работа улеснява родителите при съчетаването на професионалните и родителските отговорности и спомага за реинтеграцията на работното място, особено след завръщането от родителски отпуск.

                  22.

                  Като имат предвид, че разпоредбите относно родителския отпуск целят работещите родители да бъдат подпомогнати в течение на определен период от време, така че да запазят и да продължат участието си на пазара на труда; поради това следва да се обърне по-голямо внимание на запазването на контакт с работодателя по време на отпуска или на предвиждането на договорености с оглед завръщането на работа.

                  23.

                  Като имат предвид, че настоящото споразумение отчита необходимостта от усъвършенстване на изискванията на социалната политика, от засилване на конкурентоспособността на икономиката на Европейския съюз и избягване налагането на административни, финансови и правни ограничения, които биха затруднили създаването и развитието на малките и средните предприятия.

                  24.

                  Като имат предвид, че социалните партньори най-успешно могат да намерят решения, които съответстват на нуждите както на работодателите, така и на работниците, поради което ще играят важна роля при изпълнението, прилагането, наблюдението и оценката на настоящото споразумение в по-широкия контекст на останалите мерки за по-добро съвместяване на професионалните и семейните задължения и насърчаване на равните възможности и равното третиране на мъжете и жените,

            ПОДПИСАЛИТЕ СТРАНИ СЕ СПОРАЗУМЯХА ЗА СЛЕДНОТО:
      II.   Съдържание

         Клауза 1:   Цел и обхват

                  1.

                  Настоящото споразумение определя минимални изисквания, предназначени да улеснят съвместяването на родителските и професионалните задължения на работещите родители, при отчитане на нарастващото многообразие на семейните структури и при едновременно спазване на националното законодателство, колективните трудови договори и/или установената практика.

                  2.

                  Настоящото споразумение се прилага по отношение на всички работници, мъже и жени, които работят по трудов договор или трудово правоотношение, така както са определени от закона, от колективните трудови договори и/или от установената практика във всяка държава-членка.

                  3.

                  Държавите-членки и/или социалните партньори не изключват от обхвата и прилагането на настоящото споразумение работници, трудови договори или трудови правоотношения с единственото основание, че се отнасят за работници на непълно работно време, работници на срочен договор или лица с трудов договор или в трудово правоотношение с агенция за временна заетост.

         Клауза 2:   Родителски отпуск

                  1.

                  Настоящото споразумение предоставя на мъжете и жените работници индивидуално право на родителски отпуск поради раждане или осиновяване на дете, за да се грижат за това дете, докато то достигне до определена възраст, която се определя от държавите-членки и/или социалните партньори, но не надхвърля осем години.

                  2.

                  Отпускът се предоставя най-малко за срок от четири месеца и, с цел насърчаване на равните възможности и равното третиране на мъжете и жените, по принцип следва да бъде непрехвърляем. За да се поощри ползването на отпуска на равни начала от двамата родители, следва да се предвиди поне един от четирите месеца да не може да бъде преотстъпван. Условията и редът за прилагането на непрехвърляемия период се определят на национално равнище по законодателен път и/или посредством колективни трудови договори, при отчитане на действащите разпоредби относно отпуска в държавите-членки.

         Клауза 3:   Условия и ред за прилагане

                  1.

                  Условията за ползване и подробните правила за прилагане на родителския отпуск се определят от закона и/или от колективните трудови договори в държавите-членки, при спазване на минималните изисквания на настоящото споразумение. Държавите-членки и/или социалните партньори могат, по-специално:

                              а)

                              да решават дали родителският отпуск да се дава въз основа на пълно или непълно работно време, на части или под формата на система на кредити от време, при едновременно отчитане на нуждите на работодателите и работниците;

                              б)

                              да поставят като условие за предоставяне на родителския отпуск наличието на определен период, в който лицето е работило на дадено място, и/или наличието на трудов стаж, който не надхвърля една година; държавите-членки и/или социалните партньори гарантират, че ако се възползват от тази разпоредба, в случай на последователни срочни договори с един и същ работодател по смисъла на Директива 1999/70/ЕО на Съвета относно срочната работа при изчисляване на даващия съответното право период се взема предвид сумата на тези договори;

                              в)

                              да определят обстоятелствата, при които работодателят, след консултации в съответствие с националното законодателство, колективните трудови договори и/или установената практика, има право да отложи предоставянето на родителски отпуск по основателни причини, свързани с дейността на организацията. Всеки проблем, който може да възникне във връзка с прилагането на тази разпоредба, следва да се разрешава в съответствие с националното законодателство, колективните трудови договори и/или установената практика;

                              г)

                              в допълнение към буква в) да разрешават постигането на специфични договорености, съобразени с изискванията за функционирането и устройството на малките предприятия.

                  2.

                  Държавите-членки и/или социалните партньори определят сроковете на предизвестието, което работникът отправя до работодателя, когато упражнява правото си на родителски отпуск, като се посочват началото и краят на периода на отпуска; държавите-членки и/или социалните партньори отчитат интересите на работниците и на работодателите при определяне на срока на такива предизвестия.

                  3.

                  Държавите-членки и/или социалните партньори следва да преценят необходимостта от адаптиране на условията за достъп и реда за прилагане на родителския отпуск към нуждите на родителите на деца с увреждания или продължително заболяване.

         Клауза 4:   Осиновяване

                  1.

                  Държавите-членки и/или социалните партньори следва да преценят необходимостта от допълнителни мерки, за да отговорят на специфичните нужди на осиновителите.

         Клауза 5:   Трудови права и недискриминация

                  1.

                  В края на родителския отпуск работниците имат право да се върнат на същата работа или, ако това не е възможно, на равностойна или подобна работа, съответстваща на трудовия им договор или на трудовото им правоотношение.

                  2.

                  Права, които са били придобити или са били в процес на придобиване от работника на датата, на която започва родителският отпуск, се запазват като такива до края на родителския отпуск. В края на родителския отпуск тези права се запазват, включително всички промени, произтичащи от националното законодателство, от колективните трудови договори и/или от установената практика.

                  3.

                  Държавите-членки и/или социалните партньори определят статута на трудовия договор или на трудовото правоотношение за периода на родителския отпуск.

                  4.

                  За да гарантират, че работниците ще могат да упражнят правото си на родителски отпуск, държавите-членки и/или социалните партньори предприемат необходимите мерки за закрила на работниците срещу по-неблагоприятно третиране или уволнение поради подаване на молба за ползване, или поради фактическото ползване на родителски отпуск в съответствие с националното законодателство, колективните трудови договори и/или установената практика.

                  5.

                  Всички въпроси, свързани със социалната сигурност по отношение на настоящото споразумение, се обсъждат и решават от държавите-членки и/или социалните партньори в съответствие с националното законодателство и/или колективните трудови договори, като се взема предвид значението на непрекъсваемостта на правото на обезщетения по различните схеми на социална сигурност, и по-специално на здравното осигуряване.
                  Всички въпроси, свързани с доходите по отношение на настоящото споразумение, се обсъждат и решават от държавите-членки и/или социалните партньори в съответствие с националното законодателство, колективните трудови договори и/или установената практика, като се отчита ролята на доходите — наред с други фактори — при вземането на родителски отпуск.

         Клауза 6:   Завръщане на работа

                  1.

                  С цел да се насърчи по-успешното съвместяване на професионалния и семейния живот, държавите-членки и/или социалните партньори предприемат необходимите мерки, за да се гарантира, че при завръщане от родителски отпуск работниците могат да поискат промяна на работното си време и/или трудов ритъм за определен срок. Работодателите разглеждат тези искания и дават съответния отговор, като вземат под внимание както собствените си нужди, така и тези на своите служители.
                  Условията за прилагане на настоящия параграф се определят в съответствие с националното законодателство, колективните трудови договори и/или установената практика.

                  2.

                  С цел улесняване завръщането на работа след родителски отпуск работниците и работодателите се насърчават да поддържат контакт по време на отпуска и могат да се договарят за всякакви подходящи мерки за реинтеграция, решението за които се взема съвместно от заинтересованите страни при спазване на националното законодателство, колективните трудови договори и/или установената практика.

         Клауза 7:   Отсъствие от работа поради форсмажорни обстоятелства

                  1.

                  Държавите-членки и/или социалните партньори предприемат необходимите мерки, за да разрешат на работниците да отсъстват от работа поради форсмажорни обстоятелства, в съответствие с националното законодателство, колективните трудови договори и/или установената практика, по неотложни семейни причини в случай на заболяване или инцидент, които налагат незабавното присъствие на работника.

                  2.

                  Държавите-членки и/или социалните партньори могат да конкретизират условията и подробните правила за прилагане на клауза 7, параграф 1 и да ограничат посоченото право до определен период от време за дадена година и/или за даден случай.

         Клауза 8:   Заключителни разпоредби

                  1.

                  Държавите-членки могат да прилагат или да въведат по-благоприятни разпоредби от предвидените в настоящото споразумение.

                  2.

                  Прилагането на разпоредбите на настоящото споразумение не представлява валидно основание за понижаване на общото равнище на закрила на работниците в областта на прилагане на настоящото споразумение. Това не засяга правото на държавите-членки и/или на социалните партньори да приемат различни законови, подзаконови или договорни разпоредби в светлината на променящите се обстоятелства (включително и въвеждането на непрехвърляемост), стига да са спазени минималните изисквания, предвидени в настоящото споразумение.

                  3.

                  Настоящото споразумение не засяга правото на социалните партньори да сключват, на подходящо равнище, включително на европейско равнище, споразумения за адаптиране и/или допълване на разпоредбите на настоящото споразумение с цел да се вземат предвид конкретни обстоятелства.

                  4.

                  Държавите-членки приемат законовите, подзаконовите и административните разпоредби, необходими, за да се съобразят с решението на Съвета, най-късно до две години след неговото приемане, или гарантират, че социалните партньори ще въведат необходимите мерки чрез споразумение до края на този период. Държавите-членки могат, ако е необходимо, с цел да се вземат предвид особени затруднения или прилагането чрез колективен трудов договор, да разполагат с максимум една допълнителна година, за да се съобразят с това решение.

                  5.

                  Предотвратяването и уреждането на спорове и жалби, породени от прилагането на настоящото споразумение, се извършват в съответствие с националното законодателство, колективните трудови договори и/или установената практика.

                  6.

                  Без да се засягат съответните правомощия на Комисията, на националните съдилища и на Съда на Европейските общности, всеки въпрос, свързан с тълкуването на настоящото споразумение на европейско равнище, следва първо да се препрати от Комисията до подписалите страни, които да дадат своето становище.

                  7.

                  Подписалите страни правят преглед на прилагането на настоящото споразумение пет години след датата на решението на Съвета, ако една от страните по споразумението отправи такова искане.

         Съставено в Брюксел на 18 юни 2009 година.

            За ETUC
            John Monks
            Генерален секретар
            От страна на делегацията на профсъюзите

            За BUSINESSEUROPE
            Philippe de Buck
            Генерален директор

            За UEAPME
            Andrea Benassi
            Генерален секретар

            За CEEP
            Ralf Resch
            Генерален секретар

         (1)  Преномерирани: членове 154 и 155 от ДФЕС.

         (2)  Преномерирани: член 153, параграф 1, буква в) и член 157 от ДФЕС.

         (3)  Член 2 от Договора за ЕО е отменен и заменен по същество с член 3 от Договора за Европейския съюз. Член 3, параграф 1 от Договора за ЕО е отменен и заменен по същество от членове 3—6 от ДФЕС. Член 3, параграф 2 от Договора за ЕО е преномериран на член 8 от ДФЕС. Член 13 от Договора за ЕО е преномериран на член 19 от ДФЕС.

         (4)  ОВ L 45, 19.2.1975 г., стр. 19.

         (5)  ОВ L 348, 28.11.1992 г., стр. 1.

         (6)  ОВ L 46, 17.2.1997 г., стр. 20.

         (7)  ОВ L 204, 26.7.2006 г., стр. 23.


title: Директива 2011/28/ЕС на Комисията от 4 март 2011 година за изменение на Директива 91/414/ЕИО на Съвета с оглед включването на индолилбутиринова киселина като активно вещество и за изменение на Решение 2008/941/ЕО на Комисията  Текст от значение за ЕИП

text:
               5.3.2011

               BG

               Официален вестник на Европейския съюз

               L 60/17

         ДИРЕКТИВА 2011/28/ЕС НА КОМИСИЯТА
   от 4 март 2011 година
   за изменение на Директива 91/414/ЕИО на Съвета с оглед включването на индолилбутиринова киселина като активно вещество и за изменение на Решение 2008/941/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 1112/2002 (2) и (ЕО) № 2229/2004 (3) на Комисията се определят подробни правила за изпълнението на четвъртия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на евентуалното им включване в приложение I към Директива 91/414/ЕИО. Посоченият списък включваше индолилбутиринова киселина.

               (2)

               В съответствие с член 24д от Регламент (ЕО) № 2229/2004 нотификаторът оттегли подкрепата си за включването на посоченото активно вещество в приложение I към Директива 91/414/ЕИО в срок от два месеца от получаването на проектодоклада за оценка. В резултат на това беше прието Решение 2008/941/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), отнасящо се до невключването на индолилбутиринова киселина.

               (3)

               В съответствие с член 6, параграф 2 от Директива 91/414/ЕИО лицето, първоначално предоставило информация (наричано по-долу „заявителят“), подаде ново заявление, с което отправя искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Франция, която беше определена за докладваща държава-членка по силата на Регламент (ЕО) № 2229/2004. Установеният срок за ускорената процедура беше спазен. Спецификацията на активното вещество и подкрепените видове употреба са идентични с онези, които са били предмет на Решение 2008/941/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Франция подложи на оценка подадените от заявителя допълнителни данни и подготви допълнителен доклад. На 26 януари 2010 г. тя предостави този доклад на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 3 септември 2010 г. органът представи на Комисията заключението си относно индолилбутиринова киселина (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 28 януари 2011 г. под формата на доклад на Комисията за преглед на индолилбутиринова киселина.

               (6)

               От направените различни проучвания е видно, че може да се очаква продуктите за растителна защита, съдържащи индолилбутиринова киселина, да отговорят по принцип на изискванията, установени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са били разгледани и подробно изложени в доклада за преглед на Комисията. Поради това е целесъобразно индолилбутириновата киселина да бъде включена в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно да се изиска от заявителя да предостави допълнителна информация в потвърждение на: липсата на потенциал за кластогенност на индолилбутириновата киселина, налягането на парите на индолилбутириновата киселина и в резултат на това — проучване на токсичността при вдишване, и естествената фонова концентрация на индолилбутириновата киселина в почвата.

               (8)

               Следва да се предостави разумен срок преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това включване нови изисквания.

               (9)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който те да преразгледат съществуващите разрешения за продукти за растителна защита, които съдържат индолилбутиринова киселина, за да се гарантира, че изискванията, определени с Директива 91/414/ЕИО, по-специално в член 13 от нея и съответните условия, посочени в приложение I, са изпълнени. Държавите-членки следва да изменят, заменят или отнемат, по целесъобразност, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до досие, което отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/941/ЕО предвижда невключването на индолилбутиринова киселина и отнемането на разрешенията за продукти за растителна защита, които съдържат това вещество, до 31 декември 2011 г. Необходимо е да се заличи редът относно индолилбутиринова киселина в приложението към посоченото решение.

               (13)

               Поради това е целесъобразно Решение 2008/941/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно индолилбутиринова киселина в приложението към Решение 2008/941/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при тяхното официално публикуване. Условията и редът на позоваване се определят от държавите-членки.
   Член 4
   1.   При необходимост, до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи индолилбутиринова киселина като активно вещество.
   До тази дата по-специално те проверяват дали условията от приложение I към посочената директива по отношение на индолилбутиринова киселина са изпълнени, с изключение на условията, определени в част Б от вписването за това активно вещество, както и дали притежателят на разрешение разполага с документация, която отговаря на изискванията на приложение II към посочената директива в съответствие с условията на член 13 от нея, или дали има достъп до такава документация.
   2.   Чрез дерогация от разпоредбите на параграф 1 за всеки разрешен продукт за растителна защита, който съдържа индолилбутиринова киселина като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, държавите-членки най-късно до 31 май 2011 г. извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към посочената директива, и като вземат предвид част Б от вписването в приложение I към посочената директива, което се отнася до индолилбутиринова киселина. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               за продукт, съдържащ индолилбутиринова киселина като единствено активно вещество, при необходимост изменят или отнемат разрешението до 31 май 2015 г. най-късно; или

               б)

               за продукт, съдържащ индолилбутиринова киселина като едно от няколко активни вещества, при необходимост изменят или отнемат разрешението до 31 май 2015 г. или до датата, определена за това изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 4 март 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 168, 27.6.2002 г., стр. 14.

      (3)  ОВ L 379, 24.12.2004 г., стр. 13.

      (4)  ОВ L 335, 13.12.2008 г., стр. 91.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество индолилбутиринова киселина. EFSA Journal (бюлетин на ЕОБХ) 2010;8(9):1720. [42 стр.] doi:10.2903/j.efsa.2010.1720. Публикувано онлайн на адрес: www.efsa.europa.eu/efsajournal.htm.

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „333

                     Индолилбутиринова киселина
                     CAS №: 133-32-4
                     CIPAC №: 830

                        4-(1H-индол-3-ил)бутиринонова киселина

                     ≥ 994 g/kg

                     1 юни 2011 г.

                     31 май 2021 г.

                     ЧАСТ A
                     Може да бъде разрешена единствено употребата му като регулатор на растежа на декоративни растения.
                     ЧАСТ Б
                     За прилагането на единните принципи, предвидени в приложение VI, се отчитат заключенията на доклада за преглед на индолилбутиринова киселина, и по-специално допълнения I и II към него, във вида, в който са окончателно приети от Постоянния комитет по хранителната верига и здравето на животните на 28 януари 2011 г.
                     При тази цялостна оценка държавите-членки обръщат специално внимание на безопасността на операторите и работниците. Условията за разрешаване включват използването на подходяща лична предпазна екипировка и мерки за ограничаване на риска с оглед намаляването на експозицията.
                     Засегнатите държави-членки изискват предоставянето на допълнителна информация в потвърждение на:

                                 a)

                                 липсата на потенциал за кластогенност в индолилбутириновата киселина;

                                 б)

                                 налягането на парите на индолилбутириновата киселина и в резултат на това — проучване на токсичността при вдишване;

                                 в)

                                 естествената фонова концентрация на индолилбутириновата киселина в почвата.

                           Засегнатите държави-членки гарантират, че заявителят ще предостави тази потвърждаваща информация на Комисията до 31 май 2013 г.“

         (1)  Допълнителни данни за идентичността и спецификацията на активните вещества са посочени в доклада за прегледа.


title: Директива 2001/57/ЕО на Комисията от 25 юли 2001 година за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определянето на максимални количества на остатъци от пестициди във и върху зърнени култури, храни от животински произход и някои продукти от растителен произход, включително плодове и зеленчуциТекст от значение за ЕИП.

text:
Важна правна забележка

|

32001L0057

Официален вестник n° L 208 , 01/08/2001 стр. 0036 - 0043 специално чешко издание глава 3 том 33 стр. 227  - 234 специално испанско издание глава 3 том 33 стр. 227  - 234 специално унгарско издание глава 3 том 33 стр. 227  - 234 специално литвийско издание глава 3 том 33 стр. 227  - 234 LV.ES глава 3 том 33 стр. 227  - 234 MT.ES глава 3 том 33 стр. 227  - 234 PL.ES глава 3 том 33 стр. 227  - 234 SK.ES глава 3 том 33 стр. 227  - 234 специално словенско издание глава 3 том 33 стр. 227  - 234

		20010725Директива 2001/57/ЕО на Комисиятаот 25 юли 2001 годиназа изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определянето на максимални количества на остатъци от пестициди във и върху зърнени култури, храни от животински произход и някои продукти от растителен произход, включително плодове и зеленчуци(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнени култури [1], последно изменена с Директива 2001/48/ЕО на Комисията [2], и по-специално член 10 от нея,като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход [3], последно изменена с Директива 2001/39/ЕО на Комисията [4], и по-специално член 10 от нея,като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци [5], последно изменена с Директива 2001/48/ЕО, по-специално член 7 от нея,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [6], последно изменена с Директива 2001/49/ЕО на Комисията [7], по-специално член 4, параграф 1, буква е) от нея,като има предвид, че:(1) Активното вещество флуроксипир е включено в приложение I към Директива 91/414/ЕИО, съответно към Директива 2000/10/ЕО на Комисията [8]. Комисията все още не е определила максимално допустимите граници на остатъчни вещества за това активно вещество. Хармонизирането на подходящи стойности за максимално допустимите граници на остатъчни вещества е желателно както от гледна точка на общественото здраве, така и от търговска гледна точка.(2) В резултат от включването на това вещество в приложение I, държавите-членки разрешиха известен брой продукти за растителна защита, съдържащи това вещество, в съответствие с член 4 от Директива 91/414/ЕИО, и установиха временни стойности за максимално допустимите граници на остатъчни вещества, съгласно изискванията на член 4, параграф 1, буква е) от Директива 91/414/ЕИО. Разрешенията се отнасят за употребата на продукта като хербициди в овощните градини или за последващо третиране на ябълки, маслини, лукови, зърнени, ливади и пасища. В съответствие с изискванията на директивата, тези стойности, както и изходната информация, на които се базира определянето им, се съобщават на Комисията. Наличната информация и данни са били прегледани и са достатъчни, за да позволят определянето на максимално допустими граници на остатъчни вещества.(3) Член 5 на Директива 86/363/ЕИО постановява максимално допустимите граници на остатъчни вещества, определени в съответствие с член 4, параграф 1, буква е) от Директива 91/414/ЕИО, за продукти от животински произход, да бъдат включени в приложение II към Директива 86/363/ЕИО.(4) Във връзка с включването в приложение I към Директива 91/414/ЕИО, съответните технически и научни оценки за флуроксипир са изготвени и обобщенини в анализен доклад на Комисията на 30 ноември 1999 г. В доклада се определя доза за допустима дневна доза (ДДД) на флуроксипир — 0,8 мг/кг, (телесно тегло) тт/ден. Използването от потребителите през целия живот на продукти, третирани с флуроксипир, е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация [9] и са изготвени изчисления, доказващи, че фиксираните в директивата дози за максимално допустимите граници на остатъчни вещества няма да доведат до надвишаване на стойностите за ДДД.(5) По време на оценките и дебатите, предхождали включването на веществото флуроксипир в приложение I към Директива 91/414/ЕИО, не са отбелязани остри токсични ефекти, налагащи въвеждането на критична референтна доза.(6) За да се осигури адекватна защита на потребителите от експозиция на остатъчни вещества във и по продуктите, третирани с неразрешени препарати, е благоразумно да се въведат временни максимално допустимите граници на остатъчни вещества, с по-ниски от аналитично определените за продуктите, обхванати от Директиви 86/362/ЕИО, 86/363/ЕИО и 90/642/ЕИО. Задаването на такива временни максимално допустимите граници на остатъчни вещества на равнище Общност не пречи на държавите-членки да установят максимално допустимите граници на остатъчни вещества за флуроксипир в съответствие с член 4, параграф 1, буква е) от Директива 91/414/ЕИО и приложение VI към нея.(7) Приема се, че период от четири години е достатъчен да позволи усъвършенстването на по-нататъшната употреба на флуроксипир. След изтичането на този период временните максмални количества ще станат окончателни.(8) Търговските партньори на Общността са консултирани от Световната търговска организация (СТО) за определените с настоящата директива количества и техните коментари по тези съдържания са взети под внимание. Не е определяно никакво максимално допустимо съдържание на остатъчни вещества СODEX за флуроксипир. Възможността за определяне на максимално допустимите граници на остатъчни вещества (МДГОВ) при внос на специфични комбинации пестициди/култури, различни от тези, изброени в настоящото приложение, ще бъде проучена от Комисията, въз основа на предоставянето на приемливи данни.(9) Становището на Научния комитет по растенията, по-специално насоките и препоръките по отношение на защитата на потребителите на храни, третирани с пестициди са взети под внимание.(10) Мерките, предвидени от настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Следните обозначения се прибавят в приложение II, част А към Директива 86/362/ЕИО:Остатъчни вещества от пестициди | максимални количества в мг/кг |Флуроксипир включително неговите естери, обозначени като флуроксипир | 0,1 [11] за ечемик, овес, ръж, житни и пшеница |0,05 [10] [11] за други зърнени култури |Член 2В приложение II, част Б към Директива 86/363/ЕИО, се прибавя следният ред:Остатъчни вещества от пестициди | Максимални количества (мг/кг) |За месо, включително мазнини, обработени месни продукти, субпродукти и животински мазнини, изброени в приложение I — кодове по КН № 0201, 0202, 0203, 0204, 02050000, 0206, 0207, ex0208, 020900, 0210, 160100 и 1602 | За мляко и млечни продукти, изброени в приложение I — кодове по КН № 0401, 0402, 040500 и 0406 | За черупкови пресни яйца, за птичи яйца и яйчен жълтък, изброени в приложение I — кодове по КН № 040700 и 0408 |Флуроксипир | 0,5 [13], ex0206 бъбрек и | 0,05 [12] [13] | 0,05 [12] [13] |0,05 [12] [13] за други продукти |Член 3Графата със заглавие "флуроксипир, включително неговите естери, обозначени като флуроксипир" от приложението към настоящата директива, се добавя в приложение II към Директива 90/642/ЕИО.Член 4Настоящата директива влиза в сила на двадесетия ден след този на публикуването ѝ в Официален вестник на Европейските общности.Държавите-членки въвеждат в сила законовите, подзаконовите и административните разпоредби, необходими, за да се съобразят настоящата директива най-късно до 28 февруари 2002 г. Те незабавно информират Комисията за това.Те прилагат тези разпоредби, считано от 1 март 2002 година.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за това позоваване се определят от държавите-членки.Член 5Адресати на настоящата директива са държавите-членки.Съставено в Брюксел на 25 юли 2001 година.За КомисиятаDavid ByrneЧлен на Комисията[1] ОВ L 221, 7.8.1986 г., стр. 37.[2] ОВ L 180, 3.7.2001 г., стр. 26.[3] ОВ L 221, 7.8..1986 г., стр. 43.[4] ОВ L 148, 1.6.2001 г., стр. 70.[5] ОВ L 350, 14.12.1990 г., стр. 71.[6] ОВ L 230, 19.8.1991 г., стр. 1.[7] ОВ L 176, 29.6.2001 г., стр. 61.[8] ОВ L 57, 2.3.2000 г., стр. 28.[9] Наръчник за прогнозно изчисление на количествата остатъчни вещества , прилаган за храненето (актуализиран), изготвен от Международната система за непрекъснато наблюдение на околната среда/Хранителна програма (GEMS/Food programme) в сътрудничество с Комитета на Кодекса по остатъчните вещества на пестициди и публикуван от Световната здравна организация 1997 г. (WHO/FSF/FOS/97.7).[] "Oзначава по-ниски граници от аналитично определените.[] "Означава по-ниски граници от аналитично определените.--------------------------------------------------20010725ПРИЛОЖЕНИЕГрупи и примерни отделни продукти, за които се прилагат МДГОВ | Остатъчни вещества от пестициди, максимално допустими граници на остатъчни вещества (мг/кг) |Флуроксипир, включително неговите естери, обозначени като флуроксипир |1. Плодове, пресни, сушени, сурови, съхранени чрез замразяване, несъдържащи добавена захар; орехови | 0,05 [1] [2] |i)ЦИТРУСОВИ ПЛОДОВЕГрейпфрут | |Лимони | |Обли лимони | |Мандарини (включително клементини и други. хибриди) | |Портокали | |Тропически грейпфрут | |Други | |ii)ДЪРЕСНИ ЯДКИ (със или без черупки)Бадеми | |Бразилски орех | |Кашу | |Кестени | |Кокосови орехи | |Лешници | |Македамия (австралийски лешник) | |Американски орех | |Ядки от пинии (шишарки) | |Шам фъстък | |Орехи | |Други | |iii)ЯБЪЛКОВИ (семкови)Ябълки | |Круши | |Дюли | |Други | |iv)КОСТИЛКОВИ ПЛОДОВЕКайсии | |Череши | |Праскови (включително нектарини и подобни хибриди) | |Сливи | |Други | |v)ЯГОДОВИ И ДРУГИ МАЛКИ ПЛОДОВЕa)Десертно и винено гроздеДесертно грозде | |Винено грозде | |б) Ягоди (без диви ягоди) | |в)Храстови (без диви)Къпини | |Едри къпини | |Кръстоска | |Малина | |Други | |г)Други малки ягодови плодове (без диви)Боровинки | |Червени боровинки | |Стафиди (червени, черни и бели) | |Цариградско грозде | |Други | |д) Диви ягодови и други | |vi)СМЕСЕНИ, РАЗНООБРАЗНИАвокадо | |Банани | |Фурми | |Смокини | |Киви | |Златен китайски портокал | |Китайско ли-чи | |Маслини | |Манго | |Пасифлора | |Ананас | |Нар | |Други | |2. Зеленчуци, пресни или необработени, замразени или сушени | 0,05 [1] [2] |i)ГРУДКОВИ И КОРЕНОПЛОДНИЦвекло | |Моркови | |Кервиз | |Хрян | |Земна ябълка (гулия) | |Пащърнак | |Корен на магданоз | |Репички | |Европейски ядлив корен(кокеш) | |Сладък картоф (батат) | |Шведско цвекло | |Ряпа | |Сладък тропичен картоф | |Други | |ii)ЛУКОВИЧНИЧесън | |Лук | |Дребен лук (арпаджик) | |Пролетен (пресен) лук | |Други | |iii)ПЛОДНИ ЗЕЛЕНЧУЦИa)Соланацея (картофови)Домати | |Чушки | |Патладжан | |Други | |б)Кратункови (с ядлива кора)Краставици | |Корнишони | |Тиквички | |Други | |в)Кратункови (с неядлива кора)Пъпеши | |Тиква | |Диня | |Други | |г) Захарни без сърцевина | |iv)ЗЕЛЕВИ (КРЕСОНОВИ)а)Цветно зелеБроколи | |Карфиол | |Други | |б)Зелеви, на главиБрюкселско зеле | |Зеле | |Други | |в)Листни зелевиКитайско зеле | |Къдраво зеле | |Други | |г) Алабаш | |v)ЛИСТНИ ЗЕЛЕНЧУЦИ И ПРЕСНИ ТРЕВИСТИa)Марули и подобниКресон | |Люцерна | |Маруля | |Цикория | |Други | |б)Спанак и подобниСпанак | |Цвекло | |Други | |в) Воден кресон | |г) Дива цикория | |д)ТревистиШушан (кервел) | |Тревист лук | |Магданоз | |Кервиз | |Други | |vi)БОБОВИ/ГРАХОВИ (пресни)Зелен боб | |Зрял боб | |Грах (в шушулки) | |Грах | |Други | |vii)СТЕБЛЕНИ (пресни)Аспержи | |Вид артишок | |Кервиз, целина | |Копър, морач | |Артишок - овален | |Праз | |Ревен | |Други | |viii)ГЪБИa) Култивирани гъби | |b) Диворастящи гъби | |3. Варива | 0,05 [1] [2] |Боб | |Леща | |Грах | |Други | |4. Маслодайни семена | 0,05 [1] [2] |Ленено семе | |Фъстъци | |Маково семе | |Сусамово семе | |Слънчогледово семе | |Рапично семе | |Соеви зърна | |Горчично семе | |Памуково семе | |Други | |5. Картофи | 0,05 [1] [2] |Ранни картофи | |Картофи | |6. Чай (листа и стебла, сушени, ферментирали или не, от листата на Camellia sinensis) | 0,1 [1] [2] |7. Хмел (сушен), включително хмелни зърна и неконцентриран прах | 0,1 [1] [2] |[*] Означава по-ниски граници от аналитично определените.--------------------------------------------------


title: Директива на Съвета от 21 декември 1977 година за сближаването на законодателствата на държавите-членки относно системи на чистачки и устройства за миене на моторни превозни средства

text:
Важна правна забележка

|

31978L0318

Официален вестник n° L 081 , 28/03/1978 стр. 0049 - 0071 специално финландско издание: глава 13 том 8 стр. 0104  специално гръцко издание: глава 13 том 7 стр. 0089  специално шведско издание: глава 13 том 8 стр. 0104  специално испанско издание: глава 13 том 8 стр. 0151  специално португалско издание глава 13 том 8 стр. 0151  специално чешко издание глава 13 том 005 стр. 60  - 82 специално испанско издание глава 13 том 005 стр. 60  - 82 специално унгарско издание глава 13 том 005 стр. 60  - 82 специално литвийско издание глава 13 том 005 стр. 60  - 82 LV.ES глава 13 том 005 стр. 60  - 82 MT.ES глава 13 том 005 стр. 60  - 82 PL.ES глава 13 том 005 стр. 60  - 82 SK.ES глава 13 том 005 стр. 60  - 82 специално словенско издание глава 13 том 005 стр. 60  - 82

		19771221Директива на Съветаот 21 декември 1977 годиназа сближаването на законодателствата на държавите-членки относно системи на чистачки и устройства за миене на моторни превозни средства(78/318/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението от Комисията,като взе предвид становището на Асамблеята [1],като взема предвид становището на Икономическия и социален комитет [2],като има предвид, че техническите изисквания, на които трябва да отговарят моторните превозни средства съгласно някои национални законодателства, са свързани, inter alia, с техните чистачки и устройства за миене;като има предвид, че тези изисквания се различават в различните държави-членки; като има предвид, че поради това е необходимо всички държави-членки да приемат еднакви изисквания или в допълнение, или на мястото на съществуващи техни правила, за да се позволи въвеждането в частност на процедурата за типово одобрение на ЕИО, която беше предмет на Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторните превозни средства и техните ремаркета [3], последно изменена с Директива 78/315/ЕИО [4], да бъде въведена по отношение на всеки тип превозно средство;като има предвид, че е желателно да се разработят технически изисквания, така че те да имат същата цел като работата, извършена по проблема от Икономическата комисия за Европа на ООН;като има предвид, че тези изисквания се прилагат за моторни превозни средства от категория М1 (международната класификация на превозните средства е дадена в приложение I към Директива 70/156/ЕИО);като има предвид, че сближаването на националните законодателства относно моторните превозни средства води до реципрочно признаване от държавите-членки на проверките, извършени от всяка от тях на базата на общите изисквания;като има предвид, че системите за почистване и миене на предното стъкло вече се продават, както отделно, така и след като са били монтирани на превозно средство; като има предвид, че е възможно те да бъдат проверени преди да се монтират на превозно средство, тяхното свободно движение може да се улесни чрез въвеждането на типово одобрение на ЕИО за такива системи, които се считат за отделни технически възли по смисъла на член 9а от Директива 70/156/ЕИО,ПРИЕ НАСТОЯЩАТА ДИРЕКТИВА:Член 1За целите на настоящата директива "превозно средство" означава всяко моторно превозно средство от категория М1 (както е дефинирано в приложение I към Директива 70/156/ЕИО), което е предназначено да се използва по шосе, има най-малкото четири колела и максимална проектна скорост, превишаваща 25 км/ч.Член 2Никоя държава-членка не може да откаже издаване на типово одобрение на ЕИО или национално типово одобрение по отношение на превозно средство по отношение на системи за чистачки на предно стъкло и на устройство за миене на предното стъкло, или система на устройство за миене на предното стъкло, ако:- това превозно средство отговаря на изискванията на приложения I — V относно системите на устройство за миене на предно стъкло и на чистачки на предното стъкло,- тази система на устройство за миене на предното стъкло, считана за обособен технически възел по смисъла на член 9а от Директива 70/156/ЕИО, отговаря на съответните изисквания, постановени в приложение I,- това превозно средство е снабдено със система на устройство за миене на предното стъкло, която е получила одобрение на типа като обособен технически възел по смисъла на член 9а от Директива 70/156/ЕИО и е била инсталирана в съответствие с изискванията, постановени в 6.2.5 на приложение I.Член 31. Никоя държава-членка не може да откаже или да забрани продажбата, регистрацията, въвеждането в експлоатация или използването на превозно средство, на основания, свързани с:- системи на чистачки за предно стъкло и на устройства за миене на предното стъкло, ако те отговарят на изискванията, постановени в приложения I — V,- неговата система на устройството за миене на предното стъкло, ако тя е получила типово одобрение като обособен технически възел по смисъла на член 9а от Директива 70/156/ЕИО и е била инсталирана в съответствие с изискванията, постановени в 6.2.5 от приложение I.2. Никоя държава-членка не може да забрани пускането в продажба на система на устройство за миене на предното стъкло, считана обособен технически възел по смисъла на член 9а от Директива 70/156/ЕИО, ако тя съответства на типа, който е получил типово одобрение по смисъла на второто тире на член 2.Член 4Държава-членка, която е издала типово одобрение, трябва да вземе мерките, изисквани да осигурят тя да е информирана за всяко изменение на някоя част или характеристика, упоменати в 2.2 от приложение I. Компетентните органи на тази държава-членка определят дали е необходимо да се извършат допълнителни изпитвания на модифицирания тип превозно средство и да се изготви нов отчет. Ако тези изпитвания покажат, че изискванията на настоящата директива не са спазени, модификацията няма да се одобрява.Член 5Всички изменения, необходими за привеждане в съответствие на изискванията на приложения I — VII с техническия прогрес, се одобряват съгласно процедурата по член 13 от Директива 70/156/ЕИО.Независимо от това, тази процедура не се прилага за изменения, които въвеждат изисквания за системи чистачки и устройства за миене, различни от тези за предното стъкло.Член 61. Държавите-членки въвеждат в сила разпоредбите, необходими, за да се съобразят с настоящата директива в срок от осемнадесет месеца от датата на нейното нотифициране, и незабавно уведомяват Комисията за това.2. Държавите-членки съобщават на Комисията текстовете на основните разпоредби от националното законодателство, които приемат в областта, уредена с настоящата директива.Член 7Адресати на настоящата директива са държавите-членки.Съставено в Брюксел на 21 декември 1977 година.За СъветаПредседателJ. Chabert[1] ОВ С 118, 16.5.1977 г., стр. 33.[2] ОВ C 114, 11.5.1977 г., стр. 8.[3] ОВ L 42, 23.2.1970 г., стр. 1.[4] ОВ L 81, 28.3.1978 г., стр. 1.--------------------------------------------------19771221СПИСЪК НА ПРИЛОЖЕНИЯ[*]Приложение I:Приложение II:Приложение III:Приложение IV:Приложение V:Приложение VI:Приложение VII:[*] Техническите изисквания на настоящото приложение отговарят на съответните точки от проекта за Регламент на Икономическата Комисия на ООН за Европа, по-специално подразделянето на точки е идентично. Ако точка от проекта за Регламент няма съответна такава в приложенията на настоящата директива, въпросният номер е отбелязан в скоба.--------------------------------------------------19771221ПРИЛОЖЕНИЕ IОБХВАТ, ДЕФИНИЦИИ, ЗАЯВЛЕНИЕ ЗА ТИПОВО ОДОБРЕНИЕ НА ЕИО, ТИПОВО ОДОБРЕНИЕ НА ЕИО, СПЕЦИФИКАЦИИ, ПРОЦЕДУРА НА ИЗПИТВАНЕ1. ОБХВАТ1.1. Настоящата директива се прилага за 180° зрително поле напред на водачи на превозни средства от категория М1.1.1.1. Нейната цел е да осигури добра видимост при неблагоприятни атмосферни условия чрез специфициране на изискванията за системите на чистачките на предното стъкло и на устройството за миене на предното стъкло на превозни средства категория М1.1.1.2. Изискванията на настоящата директива са написани така че да се прилагат за превозни средства категория М1, при които водачът е отляво. При превозни средства, в които водачът е отдясно, тези изисквания се прилагат чрез обръщане на критериите, където това е необходимо.2. ДЕФИНИЦИИ(2.1.) 2.2. Тип превозно средство по отношение системите на чистачката на предното стъкло и на устройството за миене на предното стъкло:"Тип превозно средство по отношение системите на чистачката на предното стъкло и на устройството за миене на предното стъкло" означава превозни средства, които не се различават съществено по отношение на:2.2.1. външни и вътрешни форми и разполагане в рамките на зоната, специфицирана в раздел 1, които могат да оказват влияние върху видимостта;2.2.2. формата, размерите и характеристиките на предното стъкло и неговото окачване;2.2.3. характеристиките на системите на чистачката на предното стъкло и на устройството за миене на предното стъкло.2.3. Триизмерна координатна система"Триизмерна координатна система" означава координатна система, която се състои от вертикална надлъжна равнина X-Z, хоризонтална равнина X-Y и вертикална напречна равнина Y-Z (виж фигура 2 от приложение III). Системата се използва за определяне на взаимната връзка на размерите между разположението на проектните точки на чертежите и тяхното разположение на действителното превозно средство. Процедурата за разполагане на превозното средство по отношение на системата е специфицирана в приложение III; всички координати, отнесени към нулевата точка се базират на превозно средство в движение (както е дефинирано в 2.6 на приложение I от Директива 70/156/ЕИО) плюс един пътник на предната седалка, като масата на пътника е 75 кг ± 1 %.2.3.1. Превозни средства, снабдени с окачване, което дава възможност техния клиренс (разстоянието между най-ниската точка на автомобила и земята) да се регулира, се изпитват при нормалните условия на използване, специфицирани от производителя.2.4. Първични референтни маркировки"Първични референтни маркировки" означава, дупки, повърхнини, маркировки и идентификационни знаци върху каросерията на превозното средство. Типът на използваната референтна маркировка и разположението на всяка маркировка спрямо координатите X,Y и Z на триизмерната координатна система и към проектната нулева равнина се специфицират от производителя на превозното средство. Тези маркировки могат да бъдат контролните точки, използвани за целите на монтажа на каросерията.2.5. Ъгъл на облегалката на седалката(Виж приложение II).2.6. Действителен ъгъл на облегалката на седалката(Виж приложение II).2.7. Проектен ъгъл на облегалката на седалката(Виж приложение II).2.8. Точки V"Точки V" означава точки, чийто разположение в пътническото купе се определя от вертикални надлъжни равнини, които минават през центровете на най-външните проектирани седящи положения на предната седалка и спрямо точка R и проектния ъгъл на облегалката на седалката, които точки се използват за верифициране на спазването на изискванията за зрителното поле (Виж приложение IV).2.9. Точка R или седяща референтна точка(Виж приложение II).2.10. Точка Н(Виж приложение II).2.11. Нулеви точки на предното стъкло"Нулеви точки на предното стъкло" означава точки, които са разположени в пресечната точка върху предното стъкло на линии, които са насочени от точките V към външната повърхност на предното стъкло.2.12. Прозрачна площ на предното стъкло"Прозрачна площ на предното стъкло" означава площта на предното стъкло на превозно средство или друга остъклена повърхност, чиято светлинна пропускливост, измерена перпендикулярно към повърхността, е не по-малко от 70 %.2.13. Обхват на хоризонтално регулиране на седалката"Обхват на хоризонтално регулиране на седалката" означава обхвата на нормални позиции на шофиране, предназначени от производителя на превозното средство за регулиране на седалката на водача по посока на ос Х (виж 2.3).2.14. Разширен обхват на регулиране на седалката"Разширен обхват на регулиране на седалката" означава обхвата, предназначен от производителя на превозното средство за регулиране на седалката по посока на оста Х (виж 2.3) извън обхвата на нормалните позиции, специфицирани в 2.13 и използвани за превръщането на седалките в легла или улесняващи влизането в превозното средство.2.15. Система на чистачки на предното стъкло"Система на чистачки на предното стъкло" означава система, която се състои от устройство за избърсване външната повърхност на предното стъкло, заедно със спомагателните и управляващи устройства, необходими за пускане и спиране на устройството.2.16. Поле на чистачката на предното стъкло"Поле на чистачката на предното стъкло" означава площта на външната повърхност на влажно предно стъкло, която се изтрива от чистачката на предното стъкло.2.17. Система на устройство за миене на предното стъкло"Система на устройство за миене на предното стъкло" означава устройство за съхраняване на течност и нейното поддаването върху външната повърхнина на предното стъкло, заедно с управляващите устройства, необходими за пускане и спиране на устройството.2.18. Управляващо устройство на системата на устройството за миене на предното стъкло"Управляващо устройство на системата на устройство за миене на предното стъкло" означава устройство или спомагателно устройство за пускане и спиране на системата за миене на предното стъкло. Пускането и спирането може да се координира с работата на чистачката на предното стъкло или да бъде напълно независимо от него.2.19. Помпа на системата на устройство за миене на предното стъкло"Помпа на системата на устройство за миене на предното стъкло" означава устройство за прехвърляне на течността за миене на предното стъкло от резервоара до външната повърхност на предното стъкло.2.20. Дюза"Дюза" означава устройство, чието ориентиране е регулируемо и което служи да насочва течността за миене на предното стъкло към предното стъкло.2.21. Качество на работа на системата на устройство за миене на предното стъкло"Качество на работа на системата на устройство за миене на предното стъкло" означава способността на системата на устройство за миене на предното стъкло да прилага течност върху целевата площ на предното стъкло без пропуск или разединяване на тръба на системата на устройството за миене по време на нормалното използване на системата.3. ЗАЯВЛЕНИЯ ЗА ТИПОВО ОДОБРЕНИЕ НА ЕИО3.1. Заявление за типово одобрение на ЕИО за тип превозно средство по отношение на неговите системи на чистачка на предно стъкло и на устройство за миене на предното стъкло3.1.1. Заявлението за типово одобрение на ЕИО на тип превозно средство по отношение на неговите системи на чистачки на предно стъкло и на устройство за миене на предно стъкло трябва да се подаде от производителя на превозното средство или упълномощен негов представител.3.1.2. Тя трябва да се придружава от следните документи в три екземпляра, съдържащи информацията специфицирана по-долу:3.1.2.1. описание на превозното средство, отнасяща се критериите, упоменати в 2.2, заедно с оразмерени чертежи и или фотография, или перспективно изображение в разглобен вид, което показва относителното положение на елементите на устройствата на пътническото купе. Трябва да бъдат специфицирани номерата и/или символите, които идентифицират типа превозно средство;3.1.2.2. подробности за първичните референтни маркировки, достатъчно подробни за да дават възможност да бъдат лесно идентифицирани, и местоположението на всяка от тях спрямо другите и спрямо точката R да бъде верифицирано;3.1.2.3. техническо описание на системи на чистачки на предно стъкло и на устройство за миене на предно стъкло заедно с достатъчно подробни съответни данни.3.1.2.4. Превозно средство, представително за типа превозно средство, което се одобрява, трябва да бъде представено на техническата служба, която провежда изпитванията за типово одобрение.3.2. Заявление за типово одобрение на ЕИО за тип система на устройство за миене на предно стъкло като обособен технически възел3.2.1. Заявлението за типово одобрение на ЕИО за тип система на устройства за миене на предно стъкло като обособен технически възел по смисъла на член 9а от Директива 70/156/ЕИО трябва да се подаде от производителя на превозното средство или производителя на системата на устройство за миене на предното стъкло, или от упълномощен представител на някой от двамата производители.3.2.2. За всеки тип система на устройство за миене на предното стъкло заявлението се придружава от:3.2.2.1. три копия документи, даващи описание на системата и нейните технически характеристики;3.2.2.2. един образец на типа система. Компетентните органи могат, ако сметнат за необходимо, да поискат допълнителен образец. Образците трябва да носят по ясно четлив и незаличим начин търговското наименование на кандидата и идентификация на типа.4. ТИПОВО ОДОБРЕНИЕ НА ЕИО(4.1.) (4.2.) 4.3. Сертификат, съответстващ на образеца, посочен в 4.3.1 и 4.3.2 се прилага към сертификата за типово одобрение на ЕИО:4.3.1. Приложение VI за молби, упоменати в 3.1;4.3.2. приложение VII за молби, упоменати в 3.2.(4.4) (4.5.) (4.6.) (4.7.) (4.8.) 5. СПЕЦИФИКАЦИИ5.1. Система на чистачка на предно стъкло5.1.1. Всяко превозно средство трябва да бъде оборудвано с поне една автоматична система на чистачка на предното стъкло, т.е. система, която когато двигателя на превозното средство работи е в състояние да функционира без някакво действие на водача, различно от необходимото за пускане или спиране чистачката на предното стъкло.5.1.2. Площта на чистачката на предното стъкло трябва да покрива не по-малко от 80 % от зрителното поле Б, както е дефинирано в 2.3 на приложение IV.5.1.2.1. Допълнителни площта на чистачката на предното стъкло трябва да покрива не по-малко от 98 % от зрителното поле А, както е дефинирано в 2.2. на приложение IV.5.1.3. Чистачката на предното стъкло трябва да има поне две честоти на почистване:5.1.3.1. една от не по-малко от 45 цикли/минута (като един цикъл е движението напред и назад на чистачката на предно стъкло);5.1.3.2. една от не по-малко от 10 и не повече от 55 цикъла/минута.5.1.3.3. Разликата между най-високата честота и най-малко една от по-ниските честоти трябва да е най-малко 15 цикъла в минута.5.1.4. Честотите на почистване, предписани в 5.1.3 трябва да се постигат, както е посочено в 6.1.1 до 6.1.6, 6.1.8 и 6.1.9.5.1.5. Прекъсващата се работа на системите за почистване на предното стъкло може да се използва за целите на спазване на изискванията на 5.1.3, при условие че една от честотите отговаря на изискванията на 5.1.3.1. и една от другите честоти, получена когато основната честота се прекъсне, е не по-малка от 10 цикъла/минута.5.1.6. Когато системата на чистачка на предното стъкло е спряна чрез използване на управлението на чистачката на предното стъкло, чистачите трябва да се връщат автоматично в тяхното положение на покой.5.1.7. Системата трябва да е в състояние да издържи спиране на двигателя под товар за 15 секунди. Процедурата и условията на изпитване са постановени в 6.1.7.5.1.8. Полето на чистачката на предното стъкло трябва да отговаря на минималните изисквания на 5.1.2, когато чистачките се изпитват при честота на почистване, отговаряща на разпоредбите на 5.1.3.2 при условията, постановени в 6.1.10.5.1.9. Аеродинамичните ефекти, свързани с размера и формата на чистачката на предното стъкло, и коефициента на полезно действие на системата за почистване на предното стъкло трябва да се определят при следните условия:5.1.9.1. когато е подложена на относителна скорост на въздуха равна на 80 % от максималната скорост на превозното средство, но не превишаваща 160 км/ч, системите за почистване на предното стъкло, работещи при максимална честота, трябва да продължат да почистват поле, както е специфицирано в 5.1.2.1, със същия коефициент на полезно действие.5.1.10. Окачването на рамото на чистачката трябва да дава възможност на рамото на чистачката да бъде преместено от своето положение върху предното стъкло, така че да позволи ръчното почистване на предното стъкло.5.1.11. Системата на чистачката на предното стъкло трябва да е в състояние да работи в продължение на две минути на сухо предно стъкло при външна температура –18 ± 3 °С при условията, специфицирани в 6.1.11.5.2. Система на устройство за миене на предно стъкло5.2.1. Всяко превозно средство трябва да бъде оборудвано със система на устройство за миене на предното стъкло, която е в състояние да издържи натоварването, което се получава, когато дюзите са запушени и системата е активирана в съответствие с процедурата, постановена в 6.2.1 и 6.2.2.5.2.2. Коефициентът на полезно действие на системите на устройство за миене на предното стъкло и на чистачката на предното стъкло не трябва да се повлияват неблагоприятно при излагане на температурните цикли, предписани в 6.2.3 и 6.2.4.5.2.3. Системата на устройство за миене на предното стъкло трябва да може да доставя достатъчно течност за почистване 60 % от площта, дефинирана в 2.2 на приложение IV при условията, описани в 6.2.5 на настоящото приложение.5.2.4. Обемът на резервоара, съдържащ течността, трябва да бъде не по-малък от един литър.6. ПРОЦЕДУРА НА ИЗПИТВАНЕ6.1. Система на чистачката на предно стъкло6.1.1. Изпитването, описано по-долу, трябва да се извършва при следните условия, освен ако не е специфицирано друго:6.1.2. температурата на околната среда не трябва по-ниска от 10 °С или по-висока от 40 °С;6.1.3. предното стъкло трябва да се поддържа непрекъснато влажно;6.1.4. при електрическа система на чистачка на предно стъкло, трябва да се изпълнят следните допълнителни условия:6.1.4.1. акумулаторът трябва да бъде напълно зареден;6.1.4.2. двигателят трябва да работи при 30 % от скоростта, при която развива максимална мощност;6.1.4.3. фаровете с къси светлини трябва да бъдат включени;6.1.4.4. отоплителната и/или вентилиращата системи, ако са монтирани, трябва да работят при максимална консумация на електричество;6.1.4.5. системите за размразяване и срещу запотяване, ако са монтирани, трябва да работят при максимална консумация на електричество;6.1.5. Системи на чистачки на предно стъкло, които работят със сгъстен въздух или вакуум, трябва да са в състояние да функционират непрекъснато при предписаните честоти на почистване независимо от скоростта или товара на двигателя.6.1.6. Честотите на почистване на системите на чистачките на предното стъкло трябва да отговарят на изискванията на 5.1.3 след период на предварителна работа от 20 минути на влажна повърхност.6.1.7. Изискванията на 5.1.7 са спазени, когато рамената на чистачките се задържат в вертикалното си положение за срок от 15 секунди при управление на чистачката, настроено на максимална честота на почистване.6.1.8. Външната повърхност на предното стъкло трябва да бъде напълно обезмаслено с помощта на метилов алкохол или еквивалентен обезмасляващ агент. След изсъхване се прилага разтвор на амоняк не по-малко от 3 % и не повече от 10 %. Повърхността се оставя да изсъхне отново и след това се избърсва със сух памучен парцал.6.1.9. Покривен слой от изпитвателната смес (виж приложение V) се нанася равномерно на външната повърхност на предното стъкло и се оставя да изсъхне.6.1.10. За целите на измерване на полето на системата на чистачката на предното стъкло, предписано в 5.1.2 и 5.1.2.1, външната страна на предното стъкло се третира, както е посочено в 6.1.8 и 6.1.9 или по някакъв друг еквивалентен метод.6.1.10.1. Трасира се на полето на чистачката на предното стъкло и се сравнява с трасировката на зрителните полета, специфицирани в 5.1.2 и 5.1.2.1, за да се удостовери, че изискванията са изпълнени.6.1.11. Изискванията на 5.1.11 са удовлетворени, след като превозното средство е било при температура на околната среда –18 ± 3 °С в продължение на минимум четири часа. Системата на чистачките на предното стъкло трябва да бъде настроена да работи при условията, постановени в 6.1.4 при управление на положение максимална честота. Няма изисквания по отношение на полето на почистване.6.2. Система на устройство за миене на предното стъклоУсловия на изпитване6.2.1. Изпитване № 16.2.1.1. Системата на устройство за миене на предното стъкло се пълни с вода догоре и се поставя при температура на околната среда 20 ± 2 °С в продължение на минимум четири часа. Всички дюзи се запушват и управлението на устройството за миене на предното стъкло се активира шест пъти в продължение на една минута, всеки път в продължение най-малкото на три секунди. Ако системата се задвижва от мускулната енергия на водача, прилаганата сила трябва да бъде показаната в следната таблица:Тип помпа | Прилагана сила |ръчна | 11 до 13,5 daN |крачна | 40 до 44,5 daN |6.2.1.2. При електрически помпи напрежението на изпитване трябва да бъде не по-ниско от номиналното напрежение без да го превишава с повече от два волта.6.2.1.3. Качеството на работа на системата на устройството за миене на предното стъкло в края на изпитването трябва да бъде, както е дефинирано в 2.21.6.2.2. Изпитване № 2Системата на устройството за миене на предното стъкло се пълни с вода догоре и се поставя при температура на околната среда –18 ± 3 °С в продължение на минимум четири часа. Управлението на устройството за миене на предното стъкло се активира шест пъти в продължение на една минута, всеки път в продължение най-малкото на три секунди, като се използва силата, предписана в 6.2.1. След това системата се поставя при температура на околната среда 20 ± 2 °С, докато ледът се разтопи напълно. Качеството на работа на системата на устройството за миене на предното стъкло след това се удостоверява чрез нейното активиране, както е предписано в 6.2.1.6.2.3. Изпитване № 3 (Изпитване излагане на ниски температури)6.2.3.1. Системата на устройството за миене на предното стъкло се пълни с вода догоре и се поставя при температура на околната среда –18 ± 3 °С в продължение на минимум четири часа, така че цялото количество вода в системата на устройството за миене да е замръзнала. След това системата се поставя при температура на околната среда 20 ± 2 °С, докато ледът се разтопи напълно. Този цикъл замръзване/размразяване се повтаря шест пъти. Качеството на работа на системата на устройството за миене на предното стъкло след това се верифицира чрез нейното активиране, както е предписано в 6.2.1.6.2.3.2. Системата на устройството за миене на предното стъкло се пълни догоре с ниско-температурна течност за устройство за миене на предно стъкло, която се състои от 50 % разтвор на метанол или алтернативно изопропилов алкохол във вода с твърдост не по-голяма от 205 г/тон.6.2.3.2.1. Системата на устройството за миене на предното стъкло се поставя при температура на околната среда –18 ± 3 °С в продължение на минимум четири часа. Качеството на работа на системата на устройството за миене на предното стъкло след това се удостоверява чрез нейното активиране, както е предписано в 6.2.1.6.2.4. Изпитване № 4 (Изпитване на излагане на висока температура)6.2.4.1. Системата на устройството за миене на предното стъкло се пълни с вода догоре и се поставя при температура на околната среда 80 ± 3 °С в продължение на минимум осем часа и след това при температура на околната среда 20 ± 2 °С. Когато температурата се стабилизира, качеството на работа на системата на устройството за миене на предното стъкло след това се удостоверява чрез нейното активиране, както е предписано в 6.2.1.6.2.4.2. Ако част от системата на устройството за миене на предното стъкло е разположена в отделението на двигателя, системата се пълни с вода догоре и се поставя при температура на околната среда 80 ± 3 °С в продължение на минимум осем часа. Качеството на работа на системата на устройството за миене на предното стъкло след това се верифицира чрез нейното активиране, както е предписано в 6.2.1.6.2.4.3. Ако нито една част от системата на устройството за миене на предното стъкло не е разположена в отделението на двигателя, системата се пълни с вода догоре и се поставя при температура на околната среда 60 ± 3 °С в продължение на минимум осем часа. Качеството на работа на системата на устройството за миене на предното стъкло след това се верифицира чрез нейното активиране, както е предписано в 6.2.1.6.2.5. Изпитване № 5 (Изпитване на способността на системата на устройството за миене на предното стъкло, предписана в 5.2.3)6.2.5.1. Системата на устройството за миене на предното стъкло се пълни с вода догоре. При неподвижно превозно средство без забележимо въздействие на вятъра дюзата или дюзите на устройството за миене се настройват към целевата площ на външното лице на предното стъкло. Ако системата се задвижва с мускулната енергия на водача, силата, необходима за това, не трябва да превишава силата, специфицирана в 6.2.1.1. Ако системата се задвижва с електрическа помпа се прилагат изискванията на 6.1.4.6.2.5.2. Външното лице на предното стъкло се третира, както е предписано в 6.1.8 и 6.1.9.6.2.5.3. Системата на устройството за миене на предното стъкло се активира за около 10 цикъла автоматична работа на системата на устройството за миене на предното стъкло при максимална честота и след това се измерва частта на почистеното зрително поле, дефинирано в 2.2 на приложение IV.6.3. Всички изпитвания на чистачката на предното стъкло, описани в 6.2.1 до 6.2.4 трябва да се извършват на една и съща система на чистачка на предно стъкло или прикачена към превозно средство от тип, за които се иска типово одобрение на ЕИО, или не прикачена към превозно средство, в случай на искане за типово одобрение на ЕИО като обособен технически възел.--------------------------------------------------19771221ПРИЛОЖЕНИЕ IIПРОЦЕДУРА ЗА ОПРЕДЕЛЯНЕ НА ТОЧКАТА Н И ДЕЙСТВИТЕЛНИЯ ЪГЪЛ НА ОБЛЕГАЛКАТА НА СЕДАЛКАТА И ЗА ВЕРИФИКАЦИЯ НА ОТНОСИТЕЛНИТЕ МЕСТОПОЛОЖЕНИЯ НА ТОЧКИТЕ R И Н И ВЗАИМНАТА ВРЪЗКА МЕЖДУ ПРОЕКТНИЯ ЪГЪЛ НА ОБЛЕГАЛКАТА НА СЕДАЛКАТА И ДЕЙСТВИТЕЛНИЯ ЪГЪЛ НА ОБЛЕГАЛКАТА НА СЕДАЛКАТАПрилага се приложение III към Директива 77/649/ЕИО на Съвета от 27 септември 1977 г. относно сближаването на законодателствата на държавите-членки относно зрителното поле на водачите на моторни превозни средства [1].[1] ОВ L 267, 19.10.1977 г., стр. 1.--------------------------------------------------19771221ПРИЛОЖЕНИЕ IIIМЕТОД ЗА ОПРЕДЕЛЯНЕ НА ПРОСТРАНСТВЕНИТЕ ВЗАИМООТНОШЕНИЯ МЕЖДУ ПЪРВИЧНИТЕ РЕФЕРЕНТНИ МАРКИРОВКИ НА ПРЕВОЗНОТО СРЕДСТВО И ТРИИЗМЕРНАТА КООРДИНАТНА СИСТЕМА1. ВЗАИМООТНОШЕНИЕ МЕЖДУ КООРДИНАТНАТА СИСТЕМА И ПЪРВИЧНИТЕ МАРКИРОВКИ НА ПРЕВОЗНОТО СЛЕДСТВОЗа да се проверяват специфичните размери върху или в рамките на превозно средство, представено за типово одобрение в съответствие с настоящата директива, трябва да се установи точно взаимната връзка между координатите на триизмерната координатна система, дефинирана в 2.3 на приложение I, която е била построена при етапа на първоначално проектиране на превозното средство, и местоположенията на първичните референтни маркировки, дефинирани в 2.4 на приложение I, така че специфични точки на чертежите на производителя на превозното средство да могат да бъдат локализирани на действителното превозно средство, произведено по тези чертежи.2. МЕТОД ЗА УСТАНОВЯВАНЕ НА ОТНОШЕНИЕТО НА КООРДИНАТНАТА СИСТЕМА КЪМ РЕФЕРЕНТНИТЕ МАРКИРОВКИЗа тази цел се построява нулева референтна равнина, която се маркира с измерването Х-Х и измерването Y-Y. Методът за постигане на това е изложен на фигура 3 на настоящото приложение, като референтната равнина е твърда плоска гладка повърхност, на която стои превозното средство, и която има две измервателни скали, твърдо фиксирани към нейната повърхност; те са градуирани в милиметри, като скалата Х-Х е дълга не по-малко от 8 м, а скалата Y-Y – не по-малко дълга от 4 м. Двете скали трябва да са поставени под прав ъгъл една спрямо друга, както е показано на фигура 3 на настоящото приложение. Пресечната точка на скалите е нулевата точка.3. ИЗСЛЕДВАНЕ НА РЕФЕРЕНТНАТА РАВНИНАЗа да се предвидят малки вариации в нивото на референтната равнина или равнината на изпитване, е необходимо да се измерят отклоненията от нулевата точка по скалите Х и Y на интервали от 250 мм и да се запишат показанията, така че да могат да се правят корекции при проверката на превозното средство.4. ДЕЙСТВИТЕЛНО ПОЛОЖЕНИЕ НА ИЗПИТВАНЕЗа да се предвидят малки промени във височината на окачване и т.н., е необходимо да има средства за довеждане на първичните референтни маркировки до правилните координатни позиции спрямо проектното положение преди се направят по-нататъшни измервания. В допълнение, трябва да е възможно да се правят малки напречни и надлъжни корекции на позицията на превозното средство, така че то да се разположи правилно по отношение на координатната система.5. РЕЗУЛТАТИСлед като превозното средство е разположено правилно спрямо координатната мрежа и в своето проектно положение, мястото на необходимите точки за изследване на изискванията за видимост напред могат лесно да се определят. Методите на изпитване за определяне на тези изисквания могат да включват използването на теодолит, светлинни източници или засенчващи уреди, или всеки друг метод, който може да даде еквивалентни резултати.+++++ TIFF ++++++++++ TIFF ++++++++++ TIFF +++++--------------------------------------------------19771221ПРИЛОЖЕНИЕ IVПРОЦЕДУРА ЗА ОПРЕДЕЛЯНЕ ЗРИТЕЛНИТЕ ПОЛЕТА НА ПРЕДНИ СТЪКЛА НА ПРЕВОЗНИ СРЕДСТВА ОТ КАТЕГОРИЯ М1 ПО ОТНОШЕНИЕ НА ТОЧКИТЕ V1. МЕСТОПОЛОЖЕНИЯ НА ТОЧКИТЕ V1.1. Местоположенията на точките V спрямо точката R, както е показано с координатите XYZ на триизмерната координатна система, за посочени в таблици I и II.1.2. Таблица I показва базовите координати за ъгъл на проектна облегалка на седалка 25°. Положителната посока на координатите е показана на фигура 1 на приложение III.ТАБЛИЦА Iточка V | X | Y | Z |V1 | 68 мм | — 5 мм | 665 мм |V2 | 68 мм | — 5 мм | 589 мм |1.3. Корекции за проектни ъгли на облегалки на седалки различни от 25°1.3.1. Таблица II показва допълнителните корекции, които трябва да се направят на координатите Х и Z за всяка точка V, когато проектния ъгъл на облегалката на седалката не е 25°. Положителната посока на координатите е показана на фигура 1 на приложение III.ТАБЛИЦА IIЪгъл на облегалката на седалката (в°) | Хоризонтални координати ΔХ | Вертикални координати ΔΖ | Ъгъл на облегалката на седалката (в°) | Хоризонтални координати ΔХ | Вертикални координати ΔΖ |5 | — 186 мм | 28 мм | 23 | — 18 мм | 5 мм |6 | — 177 мм | 27 мм | 24 | — 9 мм | 3 мм |7 | — 167 мм | 27 мм | 25 | 0 мм | 0 мм |8 | — 157 мм | 27 мм | 26 | 9 мм | — 3 мм |9 | — 147 мм | 26 мм | 27 | 17 мм | — 5 мм |10 | — 137 мм | 25 мм | 28 | 26 мм | — 8 мм |11 | — 128 мм | 24 мм | 29 | 34 мм | — 11 мм |12 | — 118 мм | 23 мм | 30 | 43 мм | — 14 мм |13 | — 109 мм | 22 мм | 31 | 51 мм | — 18 мм |14 | — 99 мм | 21 мм | 32 | 59 мм | — 21 мм |15 | — 90 мм | 20 мм | 33 | 67 мм | — 24 мм |16 | — 81 мм | 18 мм | 34 | 76 мм | — 28 мм |17 | — 72 мм | 17 мм | 35 | 84 мм | — 32 мм |18 | — 62 мм | 15 мм | 36 | 92 мм | — 35 мм |19 | — 53 мм | 13 мм | 37 | 100 мм | — 39 мм |20 | — 44 мм | 11 мм | 38 | 108 мм | — 43 мм |21 | — 35 мм | 9 мм | 39 | 115 мм | — 48 мм |22 | — 26 мм | 7 мм | 40 | 123 мм | — 52 мм |2. ЗРИТЕЛНИ ПОЛЕТА2.1. Две зрителни полета се определят от точките V.2.2. Зрително поле А е площта на външната повърхност на предното стъкло, ограничена от следните четири равнини, излизащи напред от точка V (виж фигура 1):- вертикална равнина, която минава през V1 и V2 и на ъгъл 13° отляво на оста Х;- равнина, успоредна на оста Y, която минава през V1 и на ъгъл нагоре 3° от оста Х;- равнина, успоредна на оста Y, която минава през V2 и на ъгъл надолу 1° от оста Х;- вертикална равнина, която минава през V1 и V2 и на ъгъл 20° отдясно на оста Х.2.3. Зрителното поле Б е площта на външната повърхност на предното стъкло, която е повече от 25 мм от външния ръб на прозрачната площ и е ограничена от сечението на следните четири равнини с външната повърхност на предното стъкло (виж фигура 2):- равнина, успоредна на оста Y, която минава през V1 и на ъгъл нагоре 7° от оста Х;- равнина, успоредна на оста Y, която минава през V2 и на ъгъл надолу 5° от оста Х;- вертикална равнина, която минава през V1 и V2 и на ъгъл 17° отляво на оста Х;- равнина, която е симетрична на предишната равнина по спрямо средната надлъжна равнина на превозното средство.+++++ TIFF ++++++++++ TIFF +++++--------------------------------------------------19771221ПРИЛОЖЕНИЕ VСПЕЦИФИКАЦИЯ НА СМЕС ЗА ИЗПИТВАНЕ НА СИСТЕМАТА НА ЧИСТАЧКИТЕ НА ПРЕДНО СТЪКЛО И НА СИСТЕМАТА НА УСТРОЙСТВОТО ЗА МИЕНЕ НА ПРЕДНОТО СТЪКЛОСместа за изпитване, упомената в 6.1.9 на приложение I, се състои от следното (по обем): 92,5 % вода (с твърдост по-малка от 205 г/тон след изпаряване), 5 % водна наситен солен (натриев хлорид) разтвор и 2,5 % прах със състав в съответствие с таблици I и II.ТАБЛИЦА IАнализ на изпитвателен прахСъставка | % маса |SiO2 | 67 до 69 |Fe2O3 | 3 до 5 |Al2O3 | 15 до 17 |CaO | 2 до 4 |MgO | 0,5 до 1,5 |Алкали | 3 до 5 |Загуби на горене | 2 до 3 |ТАБЛИЦА IIРазпределение на размера на частиците на едрозърнест прахРазмер на частиците (в μм) | Разпределение на едрината (%) |0 до 5 | 12 ± 2 |5 до 10 | 12 ± 3 |10 до 20 | 14 ± 3 |20 до 40 | 23 ± 3 |40 до 80 | 30 ± 3 |80 до 200 | 9 ± 3 |--------------------------------------------------19771221ПРИЛОЖЕНИЕ VIОБРАЗЕЦ(Максимален формат: А4 (210 × 297 мм)+++++ TIFF ++++++++++ TIFF +++++--------------------------------------------------19771221ПРИЛОЖЕНИЕ VIIОБРАЗЕЦ(Максимален формат: А4 (210 × 297 мм)+++++ TIFF +++++--------------------------------------------------